b"\n_START_ARTICLE_\nCa l'Eugenio\n_START_SECTION_\nDescripci\xc3\xb3\n_START_PARAGRAPH_\nEdificaci\xc3\xb3 amb fa\xc3\xa7ana a tres carrers. La fa\xc3\xa7ana principal es troba al carrer major i \xc3\xa9s la original i m\xc3\xa9s antiga. Es compon de tres plantes. La planta baixa est\xc3\xa0 molt alterada i les obertures s\xc3\xb3n molt posteriors a les originals (de mig punt dovellada). Una cornisa separava la planta baixa del primer pis, per\xc3\xb2 les finestres es van transformar en balconades i la cornisa va ser seccionada en cada obertura. La planta superior \xc3\xa9s la golfa de galeria correguda i obertures amb arcs. El r\xc3\xa0fec de la cornisa est\xc3\xa0 constru\xc3\xaft amb lloses de pedra motllurades. Les altres dues fa\xc3\xa7anes s\xc3\xb3n m\xc3\xa9s actuals, constru\xc3\xafdes amb materials actuals, amb un mirador cil\xc3\xadndric, balcons, finestres, terrassa\xe2\x80\xa6 que no tenen cap inter\xc3\xa8s arquitect\xc3\xb2nic."